17/06/2016 | Administración LocalMunicipal
Cedeira
Resolución de Alcaldía. Abstención do alcalde no expediente de modificación puntual do PXOU de Cedeira a instancia de Alquilandia, SL

D. Pablo Diego Moreda Gil, Alcalde do Concello de Cedeira (A Coruña), no exercicio das facultades atribuidas pola lexislación de réxime local, Resultando que en data 11 de marzo de 2016 ten entrada no rexistro do concello escrito presentado por D. Emiliano Manuel Cortadas Martells, en nome da compañía mercantil “Alquilandia S. L.” como administrador único, no que solicita o inicio e tramitación polo Concello da Modificación Puntual do vixente Plan Xeral de Ordenación Urbana de Cedeira, co obxecto de modificar a clasificación do solo, usos e parámetros urbanísticos da parcela sita na estrada C-566/Avenida de Castelao con referencia catastral 15022A503005090000UI e unha superficie de 3.323 m², incorporando o uso comercial en edificación exclusiva, nos termos que resultan de proposta adxunta, e se acorde o interese público, conveniencia, oportunidade e posibilidade legal, Resultando que na mesma data preséntase por D. Bounama Lindao Daroqui, como arquitecto representante de Monteoliva Arquitectura S. L. P., dous exemplares en papel e dous exemplares en soporte dixital da modificación puntual do Plan Xeral de Ordenación Urbana de Cedeira, nos termos expostos, cuxo contido é Borrador do Plan e Documento Ambiental Estratéxico para a súa tramitación solicitando o inicio da Avaliación Ambiental Estratéxica Simplificada, Vista a causa de abstención prevista no art 28.2. e) da Lei 30/92 “ ter relación de servizo con persoa natural ou xuridica interesada directamente no asunto, ou terlle prestado nos dous últimos anos servizos profesionais de calquera tipo e en calquera circunstancia ou lugar “, resultando que malia que a relación de servizo co administrado único da sociedade interesada finalizou no ano 2013 a vinculación profesional con dito administrador durou máis dunha década, polo que en aras de evitar que por este motivo se poida entender comprometida a sua obxectividade, considera esta Alcaldía xustificada a sua abstención debendo ser sustituido polo Tenente de Alcalde que corresponda, segundo o previsto no art 23 da Lei 7/85 de 2 de abril de bases do réxime local. Considerando o establecido no artigo 47 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, sobre sustitución da Alcaldía polo Tenente de Alcalde que corresponda, segundo a orde do seu nomeamento, así como o previsto no artigo 44.2 e concordantes da mesma norma, sobre a forma de efectuar esta delegación e a súa publicación no Boletín Oficial da Provincia, sen prexuízo da súa vixencia a partir do día seguinte ao da data deste Decreto, Visto canto antecede, por medio do presente, RESOLVO: Primeiro.- Delegar na primeira Tenente de Alcalde deste Concello e Concelleira-Delegada de Urbanismo, Dª Pantaleona Ballart Mendive, todas as competencias atribuidas a esta Alcaldía en relación con todos os actos administrativos relacionados co expediente de Modificación Puntual do vixente Plan Xeral de Ordenación Urbana de Cedeira, co obxecto de modificar a clasificación do solo, usos e parámetros urbanísticos da parcela sita na estrada C-566/Avenida de Castelao con referencia catastral 15022A503005090000UI e unha superficie de 3.323 m², incorporando o uso comercial en edificación exclusiva, nos termos que resultan da proposta presentada en data 11 de marzo de 2016 por D. Bounama Lindao Daroqui, como arquitecto representante de Monteoliva Arquitectura S. L. P. Segundo.- Esta delegación terá efectos desde o día seguinte ao da data deste Decreto, sen prexuízo da súa publicación no Boletín Oficial da Provincia. Terceiro.- Dar conta do presente Decreto ao Pleno da Corporación na primeira sesión que realice. Cuarto.- Notifíquese á concelleira na que se delega. En Cedeira, asinado dixitalmente na data que figura na marxe polo Sr. Alcalde Pablo Diego Moreda Gil, do que eu, Carlos Alirio Fabo Trevisan, como Secretaria, dou fe.